У гэты дзень разам з работнікамі лясгаса свой уклад уносілі дзеці – вучні Мішневіцкай школы, члены школьнага лясніцтва, якія з вялікім задавальненнем саджалі дрэвы ля вёскі Ласвіцкія. Дзіцячымі рукамі было высаджана тры сотні елачак. Многія з іх прызналіся, што саджаюць дрэвы не першы раз і не першы раз прымаюць удзел у акцыі. Кіраваў працэсам ляснічы Мішневіцкага лясніцтва Андрэй Іваноў.